
ΑΟΛΙΝ5Τ ΛΙ.Ι. ΛΟΤΙΙΟΚΙΤΥ 


Ενέργεια για τί και για ποιόν; 


Η ενεργειακή δραστηριότητα στον ελλάδικό χώρο αποτελεί αιχμή του 
δόρατος της καπιταλιστικής ανάπτυξης τα τελευταία χρόνια. Οι 
επενδύσεις μέσα από διάφορες μορφές πράσινης ή μη ανάπτυξης 
επιβάλλονται από την ευρωπαϊκή ένωση ως κατεπείγον ζήτημα 
εθνικής σημασίας. Εξορύξεις υδρογονανθράκων, φυσικού αερίου και 
άλλων πολύτιμων λίθων ή μειγμάτων, ασταμάτητες εγκαταστάσεις 
βιομηχανικών ανανεώσιμων πηγών ενέργειας (αιολικοί και 
υδροηλεκτρικοί σταθμοί, φωτοβολταϊκά κτλ) αλλά και η νέα μορφή 
παραγωγής ενέργειας σε τεράστιες βιομηχανικές μονάδες μέσα από 
την καύση σκουπιδιών σε μορφή ΚϋΕ, είναι λίγα από τα 
παραδείγματα που μετατρέπουν τη φύση γύρω μας σε ένα απέραντο 
δυστοπικό τοπίο που σε λίγα χρόνια θα θυμίζει νεκροταφείο. 

Ο φυσικός κόσμος που ζούμε και αγωνιζόμαστε δε λογίζεται για 
τίποτε περισσότερο παρά το νοτιοανατολικότερο σύνορο της ΕΕ προς 
τη Μέση Ανατολή ως νησίδα ενεργειακών πόρων. Στόχος είναι η 
μετατροπή της ΕΕ, σε ενεργειακή υπερδύναμη, παρακάμπτοντας το 
μονοπώλιο των ενεργειακών διαδρομών που κατέχει η Ρωσία. Οι 
επενδύσεις στην ενεργειακή δραστηριότητα με τη σειρά τους 
απαιτούν ασφάλεια και σταθερότητα στην περιοχή. Αύξηση των 
αμυντικών δαπανών, πολεμικές συμφωνίες για διακρατικές 
αμυντικές συνεργασίες (πχ πρόσφατα με ΗΠΑ και Γαλλία), 
εντεινόμενη στρατοπέδευση των ΝΑΤΟϊκών δυνάμεων και καταστολή 
του εσωτερικού εχθρού. Απέναντι στην ένταση του πολεμικού 
κλίματος και της στρατοκρατίας, να υψώσουμε αναχώματα 
αντίστασης και διεθνιστικής αλληλεγγύης πολεμώντας στην πράξη 
την ηθική και υλική υπόσταση της στρατοκρατίας. 


Εισαγγελική πρόταση στη δίκη της Χρυσής Αυγής 

Η αστική δικαιοσύνη ξεπλένει τις φασιστικές συ μμορίες 

Έπειτα από 5 χρόνια θεατρικής δίκης της φασιστικής οργάνωσης Χρυσή Αυγή, η εισαγγελέας μέσα από μια 8ωρη αγόρευση κατέληξε στο 
συμπέρασμα πως η Χρυσή Αυγή δεν είναι εγκληματική οργάνωση. Μέσα από επιχειρήματα όπως ότι η ιδεολογία είναι ποινικά αδιάφορη, οι 
προστατευόμενοι μάρτυρες (πρώην μέλη της οργάνωσης) έχουν αβάσιμες και αμφίβολες καταθέσεις αλλά και με αποκορύφωμα τη θέση για τη 
δολοφονία του Παύλου Φύσσα κατά την οποία ουδεμία σχέση δεν έχει η οργάνωση (η οποία μάλιστα ζημιώθηκε από το γεγονός) αλλά 
πρόκειται για μεμονωμένο περιστατικό, η εισαγγελέας θέτει από τώρα τις βάσεις για το επίσημο ξέπλυμα των φασιστών με το πέρας της 
δικαστικής διαδικασίας. Μια τέτοια απόφαση θα οημάνειπως οι 65 κατηγορούμενοι-18 πρώην βουλευτές και 47 φερόμενα μέλη-θαπρέπει να 
αθωωθούν κατά περίσταση από τις κατηγορίες της ένταξης και διεύθυνσης εγκληματικής οργάνωσης, ενώ σε δεύτερο χρόνο το κράτος οφείλει 
να καταβάλει αναδρομικά όλες τις υπουργικές αποζημιώσεις, γεγονός που θα μετατρέψει τη Χρυσή Αυγή στον πιο πλούσιο πολιτικό 
σχηματισμό. 


Ομως το ξέπλυμα του παρακράτους δε σταματά εδώ. Την προηγούμενη μέρα, με τη συνδρομή της αντι-Τρομοκρατικής συλλαμβάνονται δύο 
σύντροφοι, οι οποίοι οδηγούνται κατηγορούμενοι με ένα φαιδρό κατηγορητήριο για 2 «στοιχειοθέτημένες» εμπρηστικές επιθέσεις σε γραφεία 
της Χρυσής Αυγής, ενώ ερευνάται η συμμετοχή τους και σε ακόμα 4 υποθέσεις αντιφασιστικής δράσης. Έτσι ο κρατικός μηχανισμός 
επανασυστήνει τον παρακρατικό βραχίωνα μέσα από τις στάχτες του, την ίδια στιγμή που προσπαθεί να καταστείλει τον εσωτερικό εχθρό. 
Καμία δικαστική μεθόδευση δε θα μείνει αναπάντητη. Ο φασισμός δεν τσακίζεται ούτε με δίκες, ούτε με νόμους αλλά στον δρόμο από τον 
κόσμο του αγώνα. 


Αλληλεγγύη στους συντρόφους Γ. Μιχαηλίδη, Κ. Αθανασοπούλου & Δ. Βαλαβάνη 

Στις 29 Γενάρη κατά τη διάρκεια επιχείρησης της αντι-Τρομοκρατικής συλλαμβάνονται οι καταζητούμενοι σύντροφοι Γιάννης Μιχαηλίδης και 
Κωνσταντίνα Αθανασοπούλου και η συντρόφισσα Δήμητρα Βαλαβάνη. Οι ένοπλοι κουκουλοφόροι της Τρομοκρατικής επιτίθενται με λύσσα και 
μένος ακινητοποιώντας με βία τους συντρόφους μας. Για ακόμη μια φορά τα ΜΜΕ πρωτοστατούν στη διασπορά τρόμου και λασπολογίας. 
Μιλούν ακόμη μια φορά για νέους πυρήνες επαναστατικής βίας, επικείμενες επιθέσεις, επαναστατικά ταμεία κτλ, την ίδια στιγμή που 
υποτιμούν τις 2 συ ντρόφισσες μέσα από χυδαία σεξιστικά δημοσιογραφικά σχόλια. 


Καμία ειρήνη με τους πολεμοκάπηλους 

Νοέμβρης Ί9-Γενάρης '20 
16 δολοφονίες σε εργασιακά κάτεργα 

Κράτος και κεφάλαιο εκτελούν εργάτες! 

6-11-19: Ο εργάτης Γ. Ψ. χάνει τη ζωή του έπειτα από μεγάλη έκρηξη που σημειώθηκε στην αίθουσα 
της χαλυβουργίας στη ΛΑΡΚΟ στη Λάρυμνα. 

10-11-19: Οικοδόμος χάνει τη ζωή του στην Ζάκυνθο όταν πέφτει από σκεπή διώροφης οικίας. 
16-11-19: Εργάτης χάνει τη ζωή του στα γραφεία της εταιρείας ΑΤΕΣΕ. 

6-12-19:Εργαζόμενος σε λατομείο στην Ημαθία, χάνει τη ζωή του όταν παρασέρνεται από τον κουβά 
φορτωτικού οχήματος. 

10- 12-19Εργαζόμενος στην εργολαβική εταιρεία «ΑΡΑΜΠΑΤΖΗΣ», η οποία είχε αναλάβει 
βιομηχανικές ερνασίες στις εγκαταστάσεις της ΒΙΚΡΕ Α.Ε., χάνει τη ζωή του όταν καταπλακώνεται 
από τμήμα του γερανού. 

13-12-19: Ερνάτης χάνει τη ζωή του κατά τη διάρκεια εργασιών στα λατομεία της Μιλήνας στο 
Πήλιο. 

20-12-19: 4 μετανάστες εργάτες σε κτηνοτροφική μονάδα στα Καλύβια Αττικής, χάνουν τη ζωή τους 
από αναθυμιάσεις, σε δώμα της μονάδας όπου διέμεναν. Οι αναθυμιάσεις προκλήθηκαν από 
αυτοσχέδιο μαγκάλι με υγραέριο, το οποίο είχαν ανάψει για να ζεσταθούν. 

24- 12-19Εργαζόμενος σε εργοστάσιο παραγωγής παγωτών και κατεψυγμένων λαχανικών στη Νέα 
Σάντα Κιλκίς, χάνει τη ζωή του όταν καταπλακώνεται από καγκελόπορτα. 

31-12- 19:Εργαζόμενος στην καθαριότητα του δήμου Χαλκιδέων χάνει τη ζωή του, όταν τουριστικό 
λεωφορείο προσκρούει στο πίσω μέρος του απορριμματοφόρου. 

11- 1-20: Εργάτης χάνει τη ζωή του σε εργοτάξιο στην ορεινή Ξάνθη. Δούλευε σε σπαστήρα, όταν για 
άγνωστες συνθήκες, την ώραπου στο σημείο δούλευε και φορτωτής, χτυπήθηκε και έπεσε μέσα στο 
μηχάνημα με αποτέλεσμα να βρειφρικτό και ακαριαίο θάνατο. 

23-1-20: 50χρονος εργαζόμενος της ΛΑΡΚΟ πεθαίνει από παθολογικά αίτια, εν ώρα εργασίας, στο 
εργοστάσιο στη Λάρυμνα. Οι συνάδελφοι του αναφέρουν ότι ο θάνατος του προήλθε από το στρες 
εξαιτίαςτης απόφασης εκποίησης του εργοστασίου. 

23-1-20:50χρονος εργάτης σε λατομείο στον Τύρναβο βρέθηκε νεκρός σε ταινία μεταφοράς υλικών. 

25- 1-20: Χειριστής εξορυκτικού μηχανήματος χάνει τη ζωή του στο μεταλλείο της ΛΑΡΚΟ στην 
Εύβοια, καθώς υποχώρησε το έδαφος με αποτέλεσμα το μηχάνημα να αναποδογυρίσει και να τον 
καταπλακώσει. 


Οι σύντροφοί μας δεν είναι αθώοι. Το τεκμήριο αθωότητας καταλύεται από την πρώτη στιγμή που παίρνουμε έμπρακτα θέση ενάντια σε αυτό 
το ανθρωποκτόνο σύστημα. Οι σύντροφοί μας, οπλισμένοι με θέληση και θάρρος, συνεπείς και αξιοπρεπείς, μα πάνω απ' όλα μαχητές της 
ελευθερίας, μπορεί να βρίσκονται ξανά σε συνθήκη αιχμαλωσίας, μας γεμίζουν όμως με περιφάνεια για τη στάση και τις επιλογές τους. Η 
αστική τρομοκρατία δε θα περάσει. Η Επανάσταση θα νικήσει. Ζητώ η Αναρχία. 



ΑΛΛΗΛΕΓΓΥΗ 




Η πλατεία μας μετατρέπεταισε εμπορικό κέντρο! 

Θα τους αφήσουμε;;; 

Τους τελευταίους μήνες η πλατεία περιμετρικά του αγάλματος Βενιζέλου (κατ ευφημισμόν πλατεία 
Δικαστήρίων), έχει κυριολεκτικά καταληφθεί από ένα πλήθος προκάτ εγκαταστάσεων και κοντέινερ που μέχρι 
πρότινος στεγάζαν επιχειρηματικές δραστηριότητες του χριστουγεννιάτικου χωριού. Το παράδοξο όμως, πέραν 
της γελοιότητας που φιλοξένησε το χριστουγεννιάτικο χωριό όλο το προηγούμενο διάστημα, είναι πως οι γιορτές 
πέρασαν όμως τα κοντέινερ μείναν και σιγά σιγά αυξάνονται. 

Το πάρκο γύρω από το άγαλμα Βενιζέλου αποτελεί έναν από τους λιγοστούς πράσινους ορίζοντες μέσα στο 
αστικό τοπίο. Είναι χώρος κοινωνικής συνεύρεσης και δικτύωσης, χώρος όπου παίζουμε με τα παιδιά μας, χώρος 
όπου περνάμε χρόνο με τους τετράποδου ς φίλους μας. Το πάρκο έχει αποτελέσει και αποτελεί ακόμη το 
καταφύγιο των «περιττών». Αστεγοι, φτωχοί, τοξικοεξαρτημένοι, αδέσποτοι βρίσκουν κάθε μέρα λίγο χώρο όχι 
για να εκφραστούν απλά και κ μόνο για να επιβιώσουν από την ασφυξία της κανονικότητας. Αυτοί είναι που 
περισσεύουν, αυτοί είναι που ενοχλούν και χαλούν την ωραία βιτρίνα του καπιταλισμού. Αυτοί είναι λοιπόν που 
πρώτοι θα εκτοπιστούν βίαια (και μετά όλοι εμείς) για να εξευγενιστεί η πλατεία για τις τσέπες των αφεντικών. 
Δε θα κάτσουμε με σταυρωμένα χέρια. Ντόπιοι και ξένοι, μικροί και μεγάλοι μαζευόμαστε και μιλάμε, 
ανταλλάσουμε απόψεις, σχέδια και οργανώνουμε τις αντιστάσεις μας από τη βάση. 

Η πλατεία ανήκει σε όλους εμάςπου ζούμε καθημερινά εκεί. Ούτε στο δήμο-ούτε στους επιχειρηματίες. 



